CELEX: 32017R1456
Language: et
Date: 2017-08-10 00:00:00
Title: Komisjoni rakendusmäärus (EL) 2017/1456, 10. august 2017, millega muudetakse nõukogu määrust (EL) 2016/44, mis käsitleb piiravaid meetmeid seoses olukorraga Liibüas

11.8.2017   
            
            
               ET
            
            
               Euroopa Liidu Teataja
            
            
               L 208/31
            
         KOMISJONI RAKENDUSMÄÄRUS (EL) 2017/1456,
   10. august 2017,
   millega muudetakse nõukogu määrust (EL) 2016/44, mis käsitleb piiravaid meetmeid seoses olukorraga Liibüas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 31. juuli 2015. aasta otsust (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP (1),
   võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (2) eriti selle artikli 20 punkti b,
   ning arvestades järgmist:
   
               (1)
            
            
               Määruse (EL) 2016/44 V lisas on loetletud laevad, mille ÜRO sanktsioonide komitee on kandnud loetellu vastavalt ÜRO Julgeolekunõukogu resolutsiooni 2146 (2014) punktile 11. Nimetatud määruse alusel on neil laevadel keelatud muu hulgas laadida, transportida või lossida Liibüast pärit toornaftat ja siseneda liidu territooriumil asuvatesse sadamatesse.
            
         
               (2)
            
            
               ÜRO Julgeoleknõukogu komitee lisas 2. augustil 2017Lynn S-i selliste laevade loetelusse, mille suhtes kohaldatakse piiravaid meetmeid. Seepärast tuleks määruse (EL) 2016/44 V lisa vastavalt muuta.
            
         
               (3)
            
            
               Kuna laev Lynn S on järjekorras teine laev, mis kantakse V lisa loetellu, siis tuleks laevade loetelu nummerdada.
            
         
               (4)
            
            
               Käesolevas määruses sätestatud meetmete tõhususe tagamiseks peaks määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2016/44 V lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. august 2017
      
         
            Komisjoni nimel
         
         
            presidendi eest
         
         
            välispoliitika vahendite talituse direktor
         
      
   
   
      (1)  ELT L 206, 1.8.2015, lk 34.
   
      (2)  ELT L 12, 19.1.2016, lk 1.
   
      LISA
      Nõukogu määruse (EL) 2016/44 V lisa muudetakse järgmiselt:
      
                  1.
               
               
                  Kanne:
                  „Nimi: CAPRICORN
                  Loetellu kantud vastavalt resolutsiooni 2146 (2014) punkti 10 alapunktidele a ja b (keeld laadida, transportida või lossida, keeld sadamasse siseneda), mida on laiendatud ja muudetud resolutsiooni 2362 (2017) punktiga 2. Vastavalt resolutsiooni 2146 punktile 11 kehtib loetellu kandmine 21. juulist kuni 21. oktoobrini 2017, kui komitee seda vastavalt resolutsiooni 2146 punktile 12 varem ei tühista. Lipuriik: Tansaania.
                  
                     Lisateave
                  
                  16. juuli 2017. aasta seisuga paiknes laev Küprose lähedal avamerel.“
                  asendatakse järgmisega:
                  „1.   Nimi: CAPRICORN
                  Loetellu kantud vastavalt resolutsiooni 2146 (2014) punkti 10 alapunktidele a ja b (keeld laadida, transportida või lossida, keeld sadamasse siseneda), mida on laiendatud ja muudetud resolutsiooni 2362 (2017) punktiga 2. Vastavalt resolutsiooni 2146 punktile 11 kehtib loetellu kandmine 21. juulist kuni 21. oktoobrini 2017, kui komitee seda vastavalt resolutsiooni 2146 punktile 12 varem ei tühista. Lipuriik: Tansaania.
                  
                     Lisateave
                  
                  IMO: 8900878. 16. juuli 2017. aasta seisuga paiknes laev Küprose lähedal avamerel.“
               
            
                  2.
               
               
                  lisatakse järgmine kanne:
                  „2.   Nimi: Lynn S
                  Loetellu kantud vastavalt resolutsiooni 2146 (2014) punkti 10 alapunktidele a ja b (keeld laadida, transportida või lossida, keeld sadamasse siseneda), mida on laiendatud ja muudetud resolutsiooni 2362 (2017) punktiga 2. Vastavalt resolutsiooni 2146 punktile 11 kehtib loetellu kandmine 2. augustist kuni 2. novembrini 2017, kui komitee seda vastavalt resolutsiooni 2146 punktile 12 varem ei tühista. Lipuriik: Saint Vincent ja Grenadiinid.
                  
                     Lisateave
                  
                  IMO: 8706349. 26. juuli 2017. aasta seisuga asus laev rahvusvahelistes vetes Küprosest umbes 50 meremiili kaugusel kagus.“